ธปท.ชี้ต่างชาติยังเชื่อมั่นเศรษฐกิจไทย
ธปท.ยืนยันนักลงทุนต่างชาติยังเชื่อมั่นเศรษฐกิจไทย ชี้วิกฤตเศรษฐกิจโลก-ยูโรกระทบเฉพาะส่งออก-นำเข้า ยังไม่กระทบการบริโภค-การลงทุนภายในประเทศ
4 ก.ย. 2555

ธปท.ยืนยันนักลงทุนต่างชาติยังเชื่อมั่นเศรษฐกิจไทย ชี้วิกฤตเศรษฐกิจโลก-ยูโรกระทบเฉพาะส่งออก-นำเข้า ยังไม่กระทบการบริโภค-การลงทุนภายในประเทศ
นายประสาร ไตรรัตน์วรกุล ผู้ว่าการ ธนาคารแห่งประเทศไทย (ธปท.) กล่าวในงานพบปะของหอการค้าอังกฤษว่า แม้ว่าสถานการณ์การส่งออกของไทยในปีนี้จะชะลอตัว เพราะได้รับผลกระทบจากภาวะเศรษฐกิจโลกเพิ่มขึ้น แต่จากการพบปะนักลงทุนของหอการค้าอังกฤษวันนี้ นักลงทุนยังมีความเชื่อมั่นที่ดีที่ต่อเศรษฐกิจไทย ยังไม่มีการส่งสัญญาณความไม่เชื่อมั่นในด้านใดเป็นพิเศษ เพราะสถานะการณ์เศรษฐกิจโลกและวิกฤตยูโรโซนขณะนี้ ยังไม่ได้กระทบภาคอื่นนอกเหนือจากภาคส่งออกและการนำเข้า
“เท่าที่ติดตามดูตอนนี้ นักลงทุนยังเชื่อมั่นเศรษฐกิจไทย เพราะเศรษฐกิจเรายังขยายตัวได้ การบริโภคในประเทศและการลงทุนภาคเอกชนยังไปได้ เรื่องความเชื่อมั่นนักลงทุนต่างชาติยังไม่มีอะไรเป็นพิเศษ” นายประสารกล่าว